Diari Oficial de la Generalitat Valenciana


Sumari del DOGV 557, del 31-03-1987 (1987/808465)

ORDRE de 2 de març de 1987, de la Conselleria d'Administració Pública, per la qual s'aprova la Constitució i els Estatuts de la <<Mancomunitat Municipal de l'Estació Depuradora d'Aigües Residuals, marge dret del Riu Segura>>.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/02/(5)/dof/vci/html**

### Dades del document

Número de DOGV
:   557

Data del DOGV
:   31-03-1987

Secció del DOGV
:   DISPOSICIONS GENERALS

Número del document
:   1987/808465


Data del document
:   02-03-1987

Organisme emissor
:   Conselleria d'Administració Pública

Tipus de document
:   Ordre

Correcció d'errades

Ordre de 2 de març de 1987, de la Conselleria d'Administració Pública, per la qual s'aprova la Constitució i Estatuts de la "Mancomunitat Municipal de l'Estació Depuradora d'Aigües Residuals, marge dret del Riu Segura".  
Els Municipis de Benejússer, Bigastre, Xacarella i Algorfa, tots de la província d'Alacant, acordaren en sessió plenària, amb l'informe previ de Secretaria i amb el quòrum legalment establert, aprovar la Constitució i els Estatuts de la «Mancomunitat Municipal de l'Estació Depuradora d'Aigües Residuals, marge dret del Riu Segura».   
L'expedient ha estat tramitat d'acord amb les prescripcions legals.   
En atenció d'aquests motius, i ateses les facultats que em confereixen el Reial Decret 695/79, de 13 de febrer, de transferències de competències, en relació amb el Decret de la Presidència de Generalitat 10/85, de 21 de juny, i la Instrucció d'aquesta Conselleria de 25 d'abril de 1986,   
ORDENE:   
Article únic  
S'aprova la Constitució i els Estatuts de la «Mancomunitat Municipal de l'Estació Depuradora d'Aigües Residuals, marge dret del Riu Segura», integrada pels municipis de Benejússer, Bigastre, Xacarella i Algorfa, amb seu a la Casa de la Vila del Municipi de Benejússer, essent la seua finalitat la prestació de serveis de competència municipal.   
Aquesta Mancomunitat es regirà pels Estatuts, que es transcriuen com Annex.   
València, 2 de març de 1987.   
El Conseller d'Administració Pública,  
VICENT SOLER I MARCO  
MANCOMUNITAT MUNICIPAL DE L'ESTACIO  
DEPURADORA D'AIGUES RESIDUALS DE  
BENEJUSSER, BIGASTRE, XACARELLA I ALGORFA  
CAPITOL PRIMER  
Constitució de la Mancomunitat  
Article 1r  
Els Municipis de Benejússer, Bigastre, Xacarella i Algorfa, de la província d'Alacant, Comunitat Autònoma Valenciana, representats pels respectius Ajuntaments, constitueixen una Mancomunitat voluntària com a entitat administrativa amb plena capacitat jurídica, segons la legislació vigent sobre Règim Local i els seus reglaments d'aplicació, per tal de complir els fins de la Competència Municipal assenyalats als presents Estatuts.   
CAPITOL SEGON  
Denominació, domicili i òrgans d'administració  
Article 2n  
L'esmentada Mancomunitat es denominarà Mancomunitat Municipal de l'Estació Depuradora d'Aigües Residuals, marge dreta del Riu Segura, i tindrà la capitalitat i domicili al Municipi de Benejússer, edifici Casa Consistorial.   
Article 3r  
La Mancomunitat estarà representada i administrada per una Junta, formada per un President, un Vice-president, els representants dels Ajuntaments Mancomunats, que s'indiquen al capítol següent i un Secretari- Interventor de fons de l'Entitat.   
CAPITOL TERCER  
Designació de Representants  
Article 4t  
El President de la Mancomunitat i de la seua Junta serà el regidor que essent membre de l'esmentada Junta resulte elegit per a aquest Càrrec en la primera sessió que celebre la Junta en cada període bianual.   
Article 5é  
Els representants dels Ajuntaments Mancomunats que s'elegiran per aquests entre els qui tinguen la condició de regidor, ho seran en la proporció següent:   
Dos per l'Ajuntament de Benejússer.   
Dos per l'Ajuntament de Bigastre.   
Un per l'Ajuntament de Xacarella.   
Un per l'Ajuntament d'Algorfa.   
El Vice-president serà elegit entre representants d'Ajuntaments distints del qui tinga la Presidència, en la primera sessió que celebre la Junta en cada període bianual.   
El Secretari- Interventor serà designat per la Junta entre els funcionaris dels respectius Cossos Nacionals que exercesquen plaça en propietat en qualsevol dels Municipis Mancomunats.   
Article 6é  
Els Ajuntaments Mancomunats designaran els seus representants en sessió plenària per a un període de dos anys, que es farà coincidir amb el de renovació de les Corporacions Municipals, per tal que la Junta renovada de la Mancomunitat puga constituir-se en la 2a. setmana del mes de setembre de l'any que corresponga.   
Cada Ajuntament podrà renovar el nomenament dels seus representants abans d'expirar el mandat. En aquest cas estarà obligat de designar en el termini de dos mesos als qui els han de substituir fins a la primera renovació; igual procediment se seguirà en el cas de cessament dels esmentats representants per qualsevol altra causa.   
CAPITOL QUART  
Fins de la Mancomunitat  
Article 7é  
Són fins de la Mancomunitat:   
a) La construcció, la conservació i l'explotació, si s'escau, d'una estació depuradora d'aigües residuals procedents dels termes dels Municipis Mancomunats, que s'ubicarà al paratge denominat «La Escotera» al terme municipal de Benejússer, als terrenys reservats per a aquesta finalitat.   
b) L'aprofitament, si s'escau, de les aigües depurades.   
c) L'obtenció de subvencions, auxilis i donatius, i també d'acomptes i préstecs necessaris per al finançament de les obres i instal·lacions corresponents i llur explotació, i l'acceptació de les condicions i els compromisos.   
d) Repartiment de càrregues i beneficis.   
e) Els altres fins de la competència municipal, que mitjançant acord reglamentari, hagen de realitzar-se amb la conformitat dels Ajuntaments Mancomunats, per a complementar els ens assenyalats.   
CAPITOL CINQUE  
Participació i règim jurídic  
Article 8é  
La participació de cadascun dels esmentats Ajuntaments en els beneficis i les càrregues de caràcter econòmic de la Mancomunitat serà equivalent a la proporcionalitat del nombre d'habitants residents en cada terme municipal, beneficiaris dels serveis de clavegueram, les aigües residuals del qual aboquen a l'estació depuradora d'aquesta Mancomunitat.   
En conseqüència, les aportacions dels Municipis es revisaran periòdicament en proporció a l?índex de les variacions que experimenten els respectius Padrons Municipals, en cadascuna de les zones servides en la seua renovació quinquennal.   
Article 9é  
Els acords de la Junta s'adoptaran per majoria de vots que resulte del nombre d'habitants, representats per cada membre, en la Junta de la Mancomunitat, tenint en compte que cadascun dels representants del respectiu Municipi tindrà els vots equivalents a la meitat del nombre d'habitants computats en el seu respectiu Municipi, en cas de ser dos representants i el 100% en cas de ser un representant. El President tindrà vot de qualitat, en cas d'empat.   
En la sessió constitutiva de la Junta i en les posteriors renovacions bianuals s'adoptarà acord assenyalant els vots que corresponguen a cada representant.   
Article 10  
La Junta es reunirà en sessió ordinària una vegada almenys cada semestre, en els dies i les hores que s'hi assenyalen al començament de cada període bianual. També es reunirà en sessió extraordinària quan ho disposarà el President per pròpia iniciativa o a petició escrita d'un nombre de membres de la Junta, que n'aplega si més no un terç dels vots totals, i expressen en la petició cursada els assumptes a tractar.   
Article 11  
Per a cada sessió de la Junta el President convocarà tots i cadascun dels representants per citació personal i escrita, que el Secretari remetrà a través de l'Alcalde- President de cada Ajuntament, amb antelació suficient perquè aquells la reben dos dies abans, si més no, de l'assenyalat per a la celebració. També serà citat i assistirà a les sessions de la Junta amb veu però sense vot el Secretari- Interventor. S'indicarà també en la convocatòria el nombre i ordre dels assumptes a tractar i resoldre.   
Article 12  
El règim de sessions, el d'adopció d'acords i el de recursos administratius i jurisdiccionals contra els acords que adopte la Junta de la Mancomunitat, s'ajustarà, tocant allò que no estiga previst als presents Estatuts i Ordenances annexes, al Reglament d'Organització, Funcionament i Règim Juridic de les Corporacions Locals i a les Lleis de Règim Local i de la Jurisdicció contenciosa administrativa vigent, o disposicions que els substituesquen.   
CAPITOL SISE  
Recursos econòmics i compromisos  
Article 13  
Els recursos econòmics de la Mancomunitat consistiran en:   
a) Subvencions, auxilis i donatius que s'obtinguen de l'Estat, Comunitat Autònoma, Província o altres entitats oficials i particulars.   
b) Aportacions dels Municipis que la integren, quan així ho acordarà la Junta amb el quòrum de majoria absoluta dels membres de la Junta.   
c) Les contribucions especials i altres exaccions que, segons la legislació aplicable pot imposar la Mancomunitat o els Municipis que la integren, per raó d'obres, instal·lacions o serveis.   
d) Crèdits autoritzats que es concerten per al finançament de les seues obres i instal·lacions.   
e) Rendes i productes dels seus béns i serveis.   
f) L'import de les quantitats que cadascun dels Ajuntaments Mancomunats es compromet de lliurar a la Mancomunitat, a fi de reintegrar als Acords que hi haja per a la construcció de l'Estació Depuradora, segons la legislació vigent aplicable en aquest tipus d'obres, d'acord amb els convenis que s'establesquen.   
Article 14  
Els Ajuntaments dels Municipis Mancomunats s'obliguen amb la proporció corresponent a subvenir a les despeses de la Mancomunitat i a respondre dels deutes i de les obligacions que aquesta contraga regularment per als seus fins, garantint-les amb llurs béns i recursos en cas que no basten per a cobrirl- los els d?aquella. Per a l'efectivitat d?aquesta obligació, que serà proporcional, en la forma que determina l'article 8é, els Ajuntaments hauran de consignar anualment en els seus pressupostos ordinaris, les quantitats que en el mes de juliol de cada any concretarà la Junta, previ informe raonat del Secretari- Interventor.   
En el cas que algun Ajuntament demoràs el pagament de les seues aportacions a la Mancomunitat, aquesta podrà sol·licitar de la delegació d'Hisenda l'abonament directa amb càrrec als saldos que hi resulten a favor d'aquell.   
CAPITOL SETE  
Termini de vigència  
Article 15  
El termini de duració de la Mancomunitat serà indefinit.   
CAPITOL VUITE  
Modificació d'Estatuts  
Article 16  
El procediment per a modificar els presents Estatuts i Ordenances annexos, serà el mateix assenyalat a la legislació municipal per a llur aprovació. Caldrà procedir proposta de modificació per part de la Junta, ratificada pels Ajuntaments Mancomunats, amb el quòrum de majoria absoluta.   
CAPITOL NOVE  
Dissolució de la Mancomunitat  
Article 17  
La dissolució de la Mancomunitat sobrevindrà quan se n'hauran separat tots els Municipis menys un i s?hauran acomplert totes les obligacions contretes amb terceres persones, o se'n farà càrrec el Municipi que quedarà darrer.   
Article 18  
També es dissoldrà la Mancomunitat quan, no podent complir els fins per als quals es constitueix, ho acordarà la Junta amb el quòrum dels dos terços i en la forma determinada a l'article anterior respecte del compliment de les obligacions contretes. L'acord haurà de ser ratificat pels Ajuntaments respectius.   
Article 19  
En dissoldre's la Mancomunitat s'aplicaran els seus béns i drets, en primer lloc, al pagament dels deutes contrets. La resta, si n'hi havia, es distribuirà entre els Ajuntaments que aleshores continuassen mancomunats, en proporció a les respectives aportacions.


Còpia Permalink ELI